Sierra de Caroch

La sierra de Caroch (sierra de Caroche en castellano), ye un releu de la branca castellana de lo Sistema Iberico Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995, p 175. y representa la zaguera aliniación montanyosa en lo sud d'este sistema, trobando-se chusto a lo norte de lo Sistema Betico.

Se situa entre las comarcas de la Val d'Ayora y la Canal de Navarrés (País Valenciano), con una chica representación en la provincia d'Albacet cerca d'Almansa. La superficie d'esta sierra perteneixe principalment a los termins municipals de Cofrentes, Cortes de Pallars, Millars, Bicorp, Quesa, Navarrés, Bolbait, Chella y Anna.

 Toponimia 
L'oronimo sierra de Caroch ye interpretau por Joan Coromines a partir de CARIUM RUBEUM ("penya roya", "roca roya"). Buena part de la sierra de Caroch ye karstificada y abunda lo suelo royo dito terra rossa u "archila de descalcificación" Joan Carles Membrado Tena: Toponimia Sucronense en Valencia. Biblio 3W. Revista bibliográfica de Geografía y Ciencias Sociales. Universidat de Barcelona. ISSN: 1138-9796. Depósito Legal: B. 21.742-98. Vol. XVII, nº 999, 5 de noviembre de 2012.. La radiz *CARIUM ye una parola prerromana hipotetica que se retroba en oronimos de Catalunya (Mont Caro) y mesmo de los Alpes. D'estar cierta esta hipotesis este toponimo presentaría fonetica catalana (en esta luenga s'escribe Caroig), y la forma Caroche que se fa servir actualment sería una castellanización con vocal de refirme. En ambients academicos ye calificada de macizo (Macizo del Carroche/Massís del Carroig).

 Orografía 
Las principals altarias de la sierra son Caroch (1.126 m), la muela de l'Albéitar, la muela de Cortes, la muela de Xalanz y la muela de Bicorp.

 Cheomorfolochía 
La sierra de Caroch ye una gran plataforma estructural calsinosa formada por una asociación de muelas y releus tabulars de calsineras d'edat cretacia. La erosión fluvial producida por ríos como lo Xúcar, Escalona, Sellent, Cantaban y Canyoles ha creyau foces y congustros entre ixas muelas.

 Referencias 

 Bibliografía 
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.

Caroch
Caroch
Caroch